《湘南怀古》
明代·苏平

江山摇落独登临，草色湖南入望深。
万古空留湘女恨，九歌谁识屈原心。
霜清楚畹兰香歇，云暗巴陵雁影沉。
正是客怀消不得，《竹枝》声里断猿吟。

作者简介：浙江海宁人，字秉衡，号雪溪。永乐中举贤良方正，不就。工诗，少时作《绣鞋》诗，人呼为“苏绣鞋”。论诗甚严。景泰中，与弟正游京师，与刘溥、汤胤绩等常相唱和，称景泰十才子。著有《雪溪渔唱》。